****

**LIETUVOS RESPUBLIKOS VIDAUS REIKALŲ MINISTRAS**

**ĮSAKYMAS**

|  |
| --- |
| **dėl LIETUVOS RESPUBLIKOS VIDAUS REIKALŲ MINISTRO 2015 M. SPALIO 19 D. ĮSAKYMO NR. 1V-830 „DĖL 2014–2020 METŲ EUROPOS SĄJUNGOS FONDŲ INVESTICIJŲ VEIKSMŲ PROGRAMOS 10** **PRIORITETO** „**VISUOMENĖS POREIKIUS ATITINKANTIS IR PAŽANGUS VIEŠASIS VALDYMAS**“  |
| **NR. 10.1.1-ESFA-V-912** **PRIEMONĖS** „**NACIONALINIŲ REFORMŲ SKATINIMAS IR VIEŠOJO VALDYMO INSTITUCIJŲ VEIKLOS GERINIMAS**“ |

**PROJEKTŲ FINANSAVIMO SĄLYGŲ APRAŠO patvirtinimo“ PAKEITIMO**

2016 m. d. Nr.

Vilnius

Pakeičiu 2014–2020 metų Europos Sąjungos fondų investicijų veiksmų programos 10 prioriteto „Visuomenės poreikius atitinkantis ir pažangus viešasis valdymas“ Nr. 10.1.1-ESFA-V-912 priemonės „Nacionalinių reformų skatinimas ir viešojo valdymo institucijų veiklos gerinimas“ projektų finansavimo sąlygų aprašą, patvirtintą Lietuvos Respublikos vidaus reikalų ministro 2015 m. spalio 19 d. įsakymu Nr. 1V–830 „Dėl 2014–2020 metų Europos Sąjungos fondų investicijų veiksmų programos 10 prioriteto „Visuomenės poreikius atitinkantis ir pažangus viešasis valdymas“ Nr. 10.1.1-ESFA-V-912 priemonės „Nacionalinių reformų skatinimas ir viešojo valdymo institucijų veiklos gerinimas“ projektų finansavimo sąlygų aprašo patvirtinimo“:

1. Pakeičiu 2 punktą ir jį išdėstau taip:

„2. Aprašas yra parengtas atsižvelgiant į:

2.1. Lietuvos Respublikos partnerystės sutartį, patvirtintą Europos Komisijos 2014 m. birželio 20 d. sprendimu Nr. 2014LT16M8PA001 (toliau – Partnerystės sutartis);

2.2. Veiksmų programą;

2.3. 2014–2020 metų Europos Sąjungos fondų investicijų veiksmų programos administravimo taisykles, patvirtintas Lietuvos Respublikos Vyriausybės 2014 m. spalio 3 d. nutarimu Nr. 1090 „Dėl 2014–2020 metų Europos Sąjungos fondų investicijų veiksmų programos administravimo taisyklių patvirtinimo“ (toliau – Administravimo taisyklės);

2.4. Projektų administravimo ir finansavimo taisykles, patvirtintas Lietuvos Respublikos finansų ministro 2014 m. spalio 8 d. įsakymu Nr. 1K-316 „Dėl Projektų administravimo ir finansavimo taisyklių patvirtinimo“ (toliau – Projektų taisyklės);

2.5. 2014–2020 metų Europos Sąjungos fondų investicijų veiksmų programos stebėsenos rodiklių skaičiavimo aprašą, patvirtintą Lietuvos Respublikos finansų ministro 2014 m. gruodžio 30 d. įsakymu Nr. 1K-499 „Dėl 2014–2020 metų Europos Sąjungos fondų investicijų veiksmų programos stebėsenos rodiklių skaičiavimo aprašo patvirtinimo“ (toliau – Veiksmų programos stebėsenos rodiklių skaičiavimo aprašas);

2.6. Lietuvos Respublikos vidaus reikalų ministerijos 2014–2020 metų Europos Sąjungos struktūrinių fondų investicijų veiksmų programos prioriteto įgyvendinimo priemonių įgyvendinimo planą, patvirtintą Lietuvos Respublikos vidaus reikalų ministro 2015 m. kovo 6 d. įsakymu Nr. 1V-164 „Dėl Lietuvos Respublikos vidaus reikalų ministerijos 2014–2020 metų Europos Sąjungos fondų investicijų veiksmų programos prioritetų įgyvendinimo priemonių įgyvendinimo plano ir nacionalinių stebėsenos rodiklių skaičiavimo aprašo patvirtinimo“ (toliau – Priemonių įgyvendinimo planas);

2.7. Lietuvos Respublikos Vyriausybės 2015 m. gegužės 13 d. nutarimą Nr. 498 „Dėl valstybės informacinių išteklių infrastruktūros konsolidavimo ir jos valdymo optimizavimo“ (toliau – Vyriausybės nutarimas Nr. 498).

2.8. Viešojo valdymo tobulinimo 2012–2020 metų programos įgyvendinimo 2013–2015 metų veiksmų planą, patvirtintą Lietuvos Respublikos vidaus reikalų ministro 2013 m. gegužės 20 d. įsakymu 1V-438 „Dėl Viešojo valdymo tobulinimo 2012–2020 metų programos įgyvendinimo 2013–2015 metų veiksmų plano patvirtinimo“ (toliau – 2013–2015 metų veiksmų planas);

2.9. Viešojo valdymo tobulinimo 2012–2020 metų programos įgyvendinimo 2016–2018 metų veiksmų planą, patvirtintą Lietuvos Respublikos vidaus reikalų ministro 2016 m. balandžio 29 d. įsakymu Nr. 1V-329 „Dėl viešojo valdymo tobulinimo 2012–2020 metų programos įgyvendinimo 2016–2018 metų veiksmų plano patvirtinimo“ (toliau – 2016–2018 metų veiksmų planas).

2.10. Optimalios projekto įgyvendinimo alternatyvos pasirinkimo kokybės vertinimo metodiką (toliau – Kokybės metodika), kuri skelbiama ES struktūrinių fondų interneto svetainėje www.esinvesticijos.lt (toliau – ES struktūrinių fondų svetainė www.esinvesticijos.lt);

2.11. Rekomendacijas dėl projektų išlaidų atitikties 2014–2020 m. Europos Sąjungos struktūrinių fondų reikalavimams, patvirtintas Žmogiškųjų išteklių plėtros veiksmų programos, Ekonomikos augimo veiksmų programos, Sanglaudos skatinimo veiksmų programos ir 2014–2020 metų Europos Sąjungos fondų investicijų veiksmų programos valdymo komitetų 2014 m. liepos 4 d. protokolu Nr. 34 (su vėlesniais pakeitimais) ir skelbiamas interneto svetainėje www.esinvesticijos.lt (toliau – Rekomendacijos dėl projektų išlaidų atitikties Europos Sąjungos struktūrinių fondų reikalavimams).“

2. Pakeičiu 4 punktą ir jį išdėstau taip:

„4. Kitos Apraše vartojamos sąvokos suprantamos taip, kaip jos apibrėžtos Aprašo 2 punkte nurodytuose teisės aktuose, Lietuvos Respublikos valstybės informacinių išteklių valdymo įstatyme, Atsakomybės ir funkcijų paskirstymo tarp institucijų, įgyvendinant 2014–2020 metų Europos Sąjungos fondų veiksmų programą, taisyklėse, patvirtintose Lietuvos Respublikos Vyriausybės 2014 m. birželio 4 d. nutarimu Nr. 528 „Dėl atsakomybės ir funkcijų paskirstymo tarp institucijų, įgyvendinant 2014–2020 metų Europos Sąjungos fondų investicijų veiksmų programą“ (toliau – Atsakomybės ir funkcijų paskirstymo taisyklės).“

3. Pakeičiu 17 punktą ir jį išdėstau taip:

„17. Projektai turi atitikti šiuos specialiuosius projektų atrankos kriterijus (toliau – specialieji projektų atrankos kriterijai):

17.1. projektas, kurio metu numatoma vykdyti Aprašo 10.1, 10.2, 10.7 papunkčiuose numatytas veiklas, turi atitikti 2014–2020 metų nacionalinės pažangos programos, patvirtintos Lietuvos Respublikos Vyriausybės 2012 m. lapkričio 28 d. nutarimu Nr. 1482 „Dėl 2014–2020 metų nacionalinės pažangos programos patvirtinimo“, nuostatas; taip pat turi atitikti atitinkamų metų Nacionalinės reformų darbotvarkės, patvirtintos Lietuvos Respublikos Vyriausybės protokoliniu sprendimu, nuostatas ir (arba) atitinkamų metų Lietuvos Respublikos Vyriausybės veiklos prioritetus, patvirtintus Lietuvos Respublikos Vyriausybės nutarimu. Laikoma, kad projektas atitinka šiuos vertinimo kriterijus, jei tenkinamos šios sąlygos:

17.1.1. projekto tikslas atitinka bent vieną 2014–2020 metų nacionalinės pažangos programos, patvirtintos Lietuvos Respublikos Vyriausybės 2012 m. lapkričio 28 d. nutarimu Nr. 1482 „Dėl 2014–2020 metų nacionalinės pažangos programos patvirtinimo“, (toliau – Programa) prioritetą, tikslą, uždavinį ir uždavinio įgyvendinimo kryptį ir (arba) projektu prisidedama prie bent vienos iš Programoje numatytos Programos prioriteto įgyvendinimo išankstinės sąlygos ar sėkmės prielaidos įgyvendinimo;

17.1.2. projektas (projekto tikslas ir projekto veiklos) ir pareiškėjas atitinka einamųjų metų Nacionalinėje reformų darbotvarkėje numatytas pagrindines veiksmų kryptis ir už jų įgyvendinimą atsakingą arba jos įgaliotą instituciją, ir (arba) Lietuvos Respublikos Vyriausybės nutarimu patvirtintoje einamųjų metų Lietuvos Respublikos Vyriausybės veiklos prioritetų įgyvendinimo pažangos lentelėje nurodytus svarbiausius darbus ir už jų vykdymą atsakingą arba jos įgaliotą instituciją;

17.2. projektas, kurio metu numatoma vykdyti Aprašo 10.3–10.7 papunkčiuose numatytas veiklas, turi atitikti 2013–2015 metų veiksmų plano įgyvendinimo veiksmą Nr. 3.1.3.6 ar bent vieną iš 2016–2018 metų veiksmų plano 3 tikslo „Stiprinti strateginį mąstymą viešojo valdymo institucijose ir gerinti jų veiklos valdymą“ 3.1 uždavinio „Diegti į rezultatus orientuotą ir įrodymais grįstą valdymą“ ar 3.2 uždavinio „Nuolat didinti viešojo valdymo institucijų veiklos efektyvumą“ įgyvendinimo veiksmų. Laikoma, kad projektas atitinka šį atrankos kriterijų, jei projektas (projekto tikslas, projekto pareiškėjas, projektui prašoma skirti lėšų suma ir finansavimo šaltinis) atitinka bent viename iš šiame papunktyje nurodytų strateginių dokumentų įgyvendinimo veiksmų pateiktą informaciją apie projekto tikslą, įgyvendinančią instituciją, lėšų sumą, reikalingą projekto vykdymui (laikoma, kad šį reikalavimą atitinka, jeigu projektui prašoma skirti lėšų suma neviršija 2016–2018 metų veiksmų plane konkrečiam veiksmui įgyvendinti numatytos lėšų sumos) ir finansavimo šaltinį „2014–2020 m. Europos Sąjungos fondų investicijų veiksmų programos prioriteto „Visuomenės poreikius atitinkantis ir pažangus viešasis valdymas“ priemonei 10.1.1-ESFA-V-912 „Nacionalinių viešojo valdymo reformų skatinimas ir viešojo valdymo institucijų veiklos gerinimas“ skirtos lėšos.“

4. Pakeičiu 26.1.1.1 papunktį ir jį išdėstau taip:

„26.1.1.1. rengiamas projektas, kuriam planuojamų investicijų į nematerialųjį turtą (t. y. programinę įrangą ir jos licencijas), esamo pastato (ar jo dalies) techninių ir (ar) funkcinių savybių pagerinimą (paprastasis remontas) ir (ar) įrenginius (t. y. prietaisus, įtaisus energijai, medžiagoms gaminti ir (ar) informacijai priimti, perduoti ar keisti) išlaidų suma, išskyrus (atėmus) joms tenkantį pirkimo ir (arba) importo pridėtinės vertės mokestį, viršija 300 000 eurų (tris šimtus tūkstančių eurų);“.

5. Pakeičiu 27 punktą ir jį išdėstau taip:

„27. Investicijų projektas rengiamas vadovaujantis Investicijų projektų, kuriems siekiama gauti finansavimą iš Europos Sąjungos struktūrinės paramos ir (ar) valstybės biudžeto lėšų, rengimo metodika (toliau – Investicijų projektų rengimo metodika), kuri paskelbta ES struktūrinių fondų svetainėje www.esinvesticijos.lt, ir šiais reikalavimais:

27.1. projekto įgyvendinimo alternatyvų analizė investicijų projekte turi būti atlikta taikant sąnaudų ir naudos analizės metodą (SNA) ir (ar) sąnaudų efektyvumo analizės (SEA) metodą; investicijų projekte turi būti pagrįsta projekto įgyvendinimo alternatyvų analizės pasirinkto metodo atitiktis Investicijų projektų rengimo metodikos nuostatoms;

27.2. investicijų projekte minimaliai turėtų būti išnagrinėtos ir palygintos tokios projekto įgyvendinimo alternatyvos:

27.2.1. kai projekto, kuris pagal Investicijų projektų rengimo metodikos nuostatas yra priskirtinas prie viešojo juridinio asmens nematerialiojo turto investavimo objekto tipo projektų, (toliau – nematerialiojo turto projektas) investavimo objektas yra naujo nematerialiojo turto įsigijimas, vertinamos alternatyvos:

27.2.1.1. naujo nematerialiojo turto įsigijimas (t. y. rinkoje esančios prekės (-ių) pirkimas);

27.2.1.2. nematerialiojo turto nuoma;

27.2.1.3. kooperacija.

27.2.2. kai nematerialiojo turto projekto investavimo objektas yra esamo nematerialiojo turto pakeitimas, vertinamos alternatyvos:

27.2.2.1. esamo nematerialiojo turto pakeitimas;

27.2.2.2. esamo nematerialiojo turto tobulinimas;

27.2.2.3. nematerialiojo turto nuoma;

27.2.2.4. kooperacija.

27.2.3. kai nematerialiojo turto projekto investavimo objektas yra esamo nematerialiojo turto tobulinimas, vertinamos alternatyvos:

27.2.3.1. esamo nematerialiojo turto tobulinimas;

27.2.3.2. nematerialiojo turto nuoma.

27.2.4. kai projekto, kuris pagal Investicijų projektų rengimo metodikos nuostatas yra priskirtinas prie įrenginių investavimo objekto tipo projektų, (toliau – įrenginių projektas) investavimo objektas yra naujų įrenginių įsigijimas (t. y. rinkoje esančios prekės (-ių) pirkimas), vertinamos alternatyvos:

27.2.4.1. naujų technologijos A įrenginių įsigijimas;

27.2.4.2. naujų technologijos B įrenginių įsigijimas;

27.2.4.3. įrenginių nuoma;

27.2.4.4. kooperacija.

27.2.5. kai įrenginių projekto investavimo objektas yra esamų įrenginių pakeitimas, vertinamos alternatyvos:

27.2.5.1. esamų įrenginių tobulinimas;

27.2.5.2. esamų įrenginių pakeitimas į technologiją A;

27.2.5.3. esamų įrenginių pakeitimas į technologiją B;

27.2.5.4. įrenginių nuoma;

27.2.5.5. kooperacija.

27.2.6. kai įrenginių projekto investavimo objektas yra esamų įrenginių tobulinimas, vertinamos alternatyvos:

27.2.6.1. esamų įrenginių tobulinimas;

27.2.6.2. įrenginių nuoma.

27.2.7. kai projekto, kuris pagal Investicijų projektų rengimo metodikos nuostatas yra priskirtinas prie pastatų projektų, investavimo objektas yra esamo pastato techninių ir funkcinių savybių pagerinimas, vertinamos alternatyvos:

27.2.7.1. esamo pastato techninių ir funkcinių savybių pagerinimas;

27.2.7.2. esamo pastato pardavimas ir naujo, reikalingas technines ir funkcines charakteristikas turinčio pastato įsigijimas;

27.2.7.3. įrangos įsigijimas trūkstamoms techninėms ir funkcinėms veiklos charakteristikoms užtikrinti.

27.3. jeigu Aprašo 27.2 papunktyje numatytos išnagrinėti ir palyginti projekto įgyvendinimo alternatyvos neleidžia objektyviai įvertinti visų realių projekto įgyvendinimo galimybių, pareiškėjas turi investicijų projekto aprašomojoje dalyje pateikti pagrindimą, kodėl šios alternatyvos yra nepakankamos ir papildomai suformuluoti ir išnagrinėti naują (papildomą) projekto alternatyvą, kuri leistų įsitikinti, kad planuojamas įgyvendinti projektas yra geriausia problemos (-ų) sprendimo alternatyva;

27.4. investicijų projekto įgyvendinimo alternatyvų analizės duomenys turi būti apibendrinti užpildant Investicijų projektų rengimo metodikos 11 priede nustatytą Sąnaudų ir naudos skaičiuoklę (taikoma nematerialiojo turto projekto atveju ir kai projekto investavimo objektas yra esamo pastato techninių ir funkcinių savybių pagerinimas) arba Investicijų projektų rengimo metodikos 10 priede nustatytą Sąnaudų efektyvumo skaičiuoklę (taikoma įrenginių projekto atveju);

27.5. kai rengiamas projektas, kuriam įgyvendinti planuojamos investicijos į IS kūrimą ar modernizavimą, papildomai investicijų projekte turi būti pateiktas IS vertinimas, atsižvelgiant į Informacinės sistemos gyvavimo ciklo valdymo metodikos, patvirtintos Informacinės visuomenės plėtros komiteto prie Susisiekimo ministerijos direktoriaus 2014 m. vasario 25 d. įsakymu Nr. T-29 „Dėl Valstybės informacinės sistemos gyvavimo ciklo valdymo metodikos patvirtinimo“, 3 priede nustatytus Galimybių studijos rengimo reikalavimus.“

6. Pakeičiu 29 punktą ir jį išdėstau taip:

„29. Negali būti numatyti projekto apribojimai, kurie turėtų neigiamą poveikį moterų ir vyrų lygybės ir nediskriminavimo dėl lyties, rasės, tautybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, negalios, lytinės orientacijos, etninės priklausomybės, religijos principų įgyvendinimui.“

7. Pakeičiu 32 punktą ir jį išdėstau taip:

„32. Projekto išlaidos turi atitikti Projektų taisyklių VI skyriuje ir Rekomendacijose dėl projektų išlaidų atitikties Europos Sąjungos struktūrinių fondų reikalavimams išdėstytus projekto išlaidoms taikomus reikalavimus.“

8. Pakeičiu 37.2 papunktį ir jį išdėstau taip:

„37.2. trečioji išlaidų kategorija „Statyba, rekonstravimas, remontas ir kiti darbai“, į kurią gali būti įtraukiamos projekto veikloms vykdyti reikalingų patalpų, kurias projekto vykdytojas ar partneris valdo nuosavybės ar patikėjimo teise, paprastojo remonto darbų išlaidos (kryžminis finansavimas; išlaidos tinkamos, kai projekto vykdytojas ar partneris veiklas (ar dalį jų) įgyvendina pats);“.

9. Pakeičiu 44.2 papunktį ir jį išdėstau taip:

„44.2. sąnaudų ir naudos skaičiuoklę arba sąnaudų efektyvumo skaičiuoklę (jei taikoma pagal Aprašo 27.1 papunktį);“.

10. Pakeičiu 64.4. papunktį ir jį išdėstau taip:

„64.4. projekto įgyvendinimo metu projekto finansavimo lėšomis sukurtos ar patobulintos veiklos valdymo tobulinimo priemonės, išskyrus nurodytąsias Aprašo 64.7.4 papunktyje, būtų naudojamos ne trumpiau kaip 3 metus nuo projekto finansavimo pabaigos, o jei projekto vykdymo metu projekto lėšomis bus atliekami patalpų paprastojo remonto darbai, jos būtų naudojamos vykdant projekto tikslą atitinkančias veiklas ne trumpiau kaip 5 metus nuo projekto veiklų įgyvendinimo pabaigos;“.

Vidaus reikalų ministras Tomas Žilinskas